cyanic-selkie/wikianc huggingface dataset:
Κυβέρνηση Ελευθερίου Βενιζέλου 1910
Σύνθεση υπουργικού συμβουλίου Οκτώβριος-Νοέμβριος 1910
Οι πολιτικοί αρχηγοί των άλλων κομμάτων, ύστερα από πρόταση του Γεωργίου Θεοτόκη, αποφασίζουν, λόγω της "αντισυνταγματικότητας" της διαλύσεως της Βουλής, να απέχουν από τις εκλογές. (ο ιστορικός Γεώργιος Ασπρέας ωστόσο, θεωρεί ότι τα παλαιά κόμματα δεν άντεξαν να δώσουν την εκλογική μάχη, μπροστά στο "ρεύμα" του Βενιζέλου, που προμηνούσε την εκλογική τους συντριβή, Ασπρέας, σελ. 166).
Οι εκλογείς ωστόσο, αγνόησαν την αποχή των μεγάλων πολιτικών κομμάτων και σύσσωμοι προσήλθαν στις κάλπες. Μεγάλος νικητής των εκλογών ήταν βέβαια, το νεο-σχηματισθέν κόμμα των Φιλελευθέρων του Ελ. Βενιζέλου, που σε σύνολο 362 εδρών κατάκτησε τις 307. Ωστόσο, δυναμική εμφάνιση έκανε επίσης και το νέο κόμμα των «Κοινωνιολόγων» ο πρόδρομος των μετέπειτα σοσιαλιστικών και κομμουνιστικών κομμάτων, με την επιρροή του οποίου, η προηγούμενη κυβέρνηση Δραγούμη, είχε ορίσει πρώτη φορά, την Κυριακή αργία.
Σύνθεση υπουργικού συμβουλίου Νοέμβριος 1910-Μάρτιος 1912
Η Β' Αναθεωρητική βουλή, που προήλθε από αυτές τις εκλογές, του Νοεμβρίου του 1910, ψήφισε το νέο Σύνταγμα, του οποίου η ισχύς άρχισε στις 2 Ιουνίου του 1911.
Μετά την ψήφιση του Συντάγματος, ο Βενιζέλος διέλυσε την έκτακτη αναθεωρητική βουλή και προκήρυξε εκλογές προκειμένου να υπάρξει τακτική Βουλή.
Σύνθεση υπουργικού συμβουλίου Μάρτιος 1912-Φεβρουάριος 1915
Οι εκλογές έγιναν στις 11 Μαρτίου του 1912 και το κόμμα του βενιζέλου είχε μια ακόμη μεγάλη νίκη, καταλαμβάνοντας τις 146 από τις 181 συνολικά έδρες.
Παραίτηση της κυβέρνησης - Αρχή του Εθνικού Διχασμού
Με την έναρξη της εκστρατείας της Καλλίπολης από την Αντάντ και με το ενδεχόμενο της κατάληψης ακόμα και της Κωνσταντινούπολης ορατό, ο Πρωθυπουργός Βενιζέλος θεώρησε ότι είχε έρθει η ώρα για την Ελλάδα, να εγκαταλείψει την ουδετερότητα και να συμμετάσχει με ένα μικρό σώμα στρατού στην επιχείρηση των Συμμάχων αυτή του Α' Παγκοσμίου Πολέμου.
Στις 17 Φεβρουαρίου του 1915 παρουσίασε στον Βασιλιά, το σχετικό υπόμνημα που είχε συντάξει στο οποίο ανέλυε την πολιτική σκοπιμότητα της εξόδου από την ουδετερότητα, τις λεπτομέρειες της στρατιωτικής επιχείρησης και τα οφέλη που η Ελλάδα θα απεκόμιζε από αυτήν. Ο Βασιλιάς κατ' αρχήν θετικός με την κίνηση αυτή - αλλά θορυβημένος από την άποψη του αρχηγού του Γενικού Επιτελείου Στρατού, Ιωάννη Μεταξά, περί αποτυχίας της επιχείρησης και κατά συνέπεια και μεγάλου κόστους σε υλικό και ανθρώπινο δυναμικό για την Ελλάδα,- ζήτησε προτού αποφασίσει οριστικά, την σύγκληση του Συμβουλίου του Στέμματος, προκειμένου να ακούσει τις γνώμες και των πρώην Πρωθυπουργών.
Ωστόσο, ο Βενιζέλος αλλά και ο Τύπος γενικά, θεωρούσαν ότι ο Βασιλιάς θα συμφωνούσε τελικά με την επιλογή του Πρωθυπουργού. Ενδεικτικό του κλίματος που υπήρχε (δεδομένου ότι η άποψη του Μεταξά, την οποία συνόδευσε με παραίτηση, δεν ανακοινώθηκε στις εφημερίδες)  είναι και το πρωτοσέλιδο της εφημερίδας "Σκριπ" της 18ης Φεβρουαρίου: ΑΠΕΦΑΣΙΣΘΗ Η ΕΞΟΔΟΣ ΤΗΣ ΕΛΛΑΔΟΣ ΕΚ ΤΗΣ ΟΥΔΕΤΕΡΟΤΗΤΑΣ - ΣΥΝΕΡΧΕΤΑΙ ΣΗΜΕΡΟΝ ΜΕΓΑ ΣΥΜΒΟΥΛΙΟΝ ΥΠΟ ΤΗΝ ΠΡΟΕΔΡΙΑΝ ΤΟΥ ΒΑΣΙΛΕΩΣ - ΔΗΜΟΣΙΕΥΕΤΑΙ ΤΟ ΔΙΑΤΑΓΜΑ ΤΗΣ ΕΠΙΣΤΡΑΤΕΥΣΕΩΣ
Στις 19 Φεβρουαρίου πράγματι, παρουσία του Βασιλιά, του  Πρωθυπουργού και των πρώην  Πρωθυπουργών  Γ. Θεοτόκη, Δ. Ράλλη, Κ. Μαυρομιχάλη, και  Στ.  Δραγούμη, ( ο Αλ. Ζαΐμης δήλωσε ασθενής και δεν παρευρέθη)  συγκλήθηκε το Συμβούλιο του Στέμματος. Επειδή, εκτός από τη γνώμη του Πρωθυπουργού, οι συμμετέχοντες ζήτησαν και τη γνώμη του Γενικού Επιτελείου Στρατού, στο κατά πόσο η Ελλάδα ήταν έτοιμη στρατιωτικά, αποφασίστηκε η εκ νέου σύγκληση του Συμβουλίου, αφού πρώτα επανερχόταν στην θέση του ο αποπεμφθείς στρατηγός, Δούσμανης. Η εκ νέου σύγκληση του Συμβουλίου έγινε στις 20 Φεβρουαρίου, παρόντος και του Βίκτωρα Δούσμανη αλλά απόντων των Ζαΐμη, που εξακολουθούσε να ασθενεί, και του Μαυρομιχάλη, που δήλωσε επίσης ασθενής. Εκτός του Γ. Θεοτόκη, που ήταν ανοιχτά και σταθερά προσανατολισμένος στην φιλογερμανική πλευρά ''«...Αἱ ἰδέαι μου εἶναι γνωσταί. Θεωρῶ ὅτι  ἠ Ἐλλάς ἔχει συμφέρον νά συμπράξῃ μέ τήν Γερμανίαν ἐναντίον τοῦ Σλαυισμοῦ. Ἀναγνωρίζω ὄμως ὄτι τά γνώμας μου δέν ἀκολουθεῖ ή πλειοψηφία τοῦ ἐλληνικοῦ λάοῦ καί ὄτι πρέπει νά ἐφαρμοσθῆ ἠ πολιτική τοῦ κ. Βενιζέλου.»'', οι υπόλοιποι πρώην Πρωθυπουργοί δήλωσαν πως δεν είχαν λόγους να διαφωνήσουν με την τοποθέτηση του Βενιζέλου. Ο βασιλιάς ωστόσο, φαίνεται ότι είχε αλλάξει ήδη άποψη, και ζήτησε από το Βενιζέλο ακόμα μια ημέρα προκειμένου να απαντήσει.
Στις 21 Φεβρουαρίου, δήλωσε πως διαφωνεί με την εισήγηση του Πρωθυπουργού του, και ο Βενιζέλος του ανακοίνωσε την πρόθεσή του να παραιτηθεί.
Η επόμενη κίνηση του Βασιλιά ήταν να καλέσει τον τότε Διοικητή της Εθνικής τράπεζας και πρώην Πρωθυπουργό, Αλέξανδρο Ζαΐμη - πολιτικά προσκείμενο προς τον Ελευθέριο Βενιζέλο όσον αφορά την εσωτερική πολιτική, ουδετερόφιλο όσον αφορά την εξωτερική πολιτική - και να του αναθέσει την εντολή σχηματισμού κυβέρνησης, Ο Ζαΐμης- αφού ο Βενιζέλος αρνήθηκε να νομιμοποιήσει την κυβέρνηση που θα σχημάτιζε, δίνοντάς της ψήφο εμπιστοσύνης, κατέθεσε την εντολή. Η δεύτερη επιλογή του Βασιλιά ήταν ο επίσης ουδετερόφιλος Στέφανος Σκουλούδης -παλαίμαχος πολιτικός- ο οποίος όμως λόγω του προχωρημένου της ηλικίας του, αρνήθηκε να αναλάβει το αξίωμα. Η τρίτη και τελική επιλογή ήταν ο Δημήτριος Γούναρης και ο οποίος τελικά σχημάτισε την επόμενη κυβέρνηση.
Έργο της κυβέρνησης
Γενικές Διοικήσεις
Σύμφωνα με αυτόν τον νόμο, τις νέες περιοχές θα διοικούσε τοποτηρητής εκ μέρους της κυβέρνησης, που έφερε τον τίτλο «Γενικός Διοικητής» ή «Γενικός διοικητικός επίτροπος». Ο «Γενικός Διοικητής» διοριζόταν από την κυβέρνηση, με την έκδοση βασιλικού διατάγματος, και κύριο καθήκον του ήταν η επίβλεψη της σωστής λειτουργίας των δημοσίων υπηρεσιών. Είχε υπό την δικαιοδοσία του όλες τις διευθύνσεις του δημοσίου τομέα, εκτός του τομέα των Στρατιωτικών, καθώς και την διαχείριση των δημοσίων εσόδων και εξόδων. Σε πρώτη φάση δημιουργήθηκαν η «Γενική Διοίκηση Κρήτης» και  η  «Γενική Διοίκηση Νήσων Αιγαίου Πελάγους» για να ακολουθήσουν σύντομα η «Γενική Διοίκηση Μακεδονίας» και η «Γενική Διοίκηση Ηπείρου».
Στον στρατιωτικό τομέα, η αναδιοργάνωση, τα πρώτα βήματα της οποίας έκανε η τελευταία κυβέρνηση του Γεωργίου Θεοτόκη, συνεχίστηκε με πιο γρήγορους ρυθμούς. Ο Διάδοχος Κωνσταντίνος, ανέλαβε και πάλι την αρχιστρατηγία (της οποίας είχε παραιτηθεί κατά την περίοδο του Κινήματος στο Γουδί) έχοντας όμως πλέον στο πλευρό του, ως Υπουργό των Στρατιωτικών, τον Ελευθέριο Βενιζέλο. Γαλλική και αγγλική στρατιωτική αποστολή ήρθε στην Ελλάδα και εκπαίδευσε στις νέες τεχνικές και μεθόδους μάχης και τον στρατό και το ναυτικό. Η επιτυχής αναδιοργάνωση έδωσε σχεδόν αμέσως απτά αποτελέσματα: τις νίκες της Ελλάδας στο Α΄ και στον Β΄ Βαλκανικό πόλεμο.
Αναφορές
1910 10 Κατηγορία:1910 Κατηγορία:1915 1913
Κατηγορία:Ελευθέριος Βενιζέλος
Ρουτίλιο
{{Κουτί πληροφοριών ορυκτού }}
Το ρουτίλιο (αγγλ. rutile) είναι ορυκτό του τιτανίου, του οποίου αποτελεί και το κυριότερο μετάλλευμα. Το όνομα προέρχεται από τη λατινική λέξη rutilus, που αποδίδεται ως "κοκκινωπός", λόγω του χρώματος των κρυστάλλων του. Είναι παλαιά ονομασία (pre-IMA, "grandfathered").
Γενικά
Απαντά τόσο σε εκρηξιγενή πετρώματα (ανορθοσίτης, γρανιτικός πηγματίτης) όσο και μεταμορφωσιγενή πετρώματα (μεταμόρφωση υπό υψηλές θερμοκρασίες και πιέσεις), όπως μέσα σε γνεύσιο, μεταμορφωμένους ασβεστολίθους επαφής) αλλά και σε σχιστολίθους. Σε περιπτώσεις χαμηλότερων πιέσεων σχηματίζονται τα πολυμορφικά του ορυκτά ανατάσης (anatase) και μπρουκίτης (brookite) . Συχνά στην δομή του ρουτιλίου συμμετέχουν σίδηρος, νιόβιο και ταντάλιο, τα οποία του προσδίδουν μελανό χρώμα.
Είναι ορυκτό συνδεδεμένο με αιματίτη, ιλμενίτη, απατίτη, αδουλάριο, τιτανίτη και, ιδιαίτερα, χαλαζία.
Το φαινόμενο του αστερισμού, που εμφανίζουν ορισμένοι πολύτιμοι λίθοι, όπως το ζαφείρι, οφείλεται στην ύπαρξη μικρών κρυστάλλων ρουτιλίου.
Η σιδηρόμαυρου χρώματος παραλλαγή του ονομάζεται νιγρίνης (nigrin)
Χρησιμοποιείται, κυρίως, για την παρασκευή τιτανίου και άλλων, σπανιότερων μετάλλων, όπως ταντάλιο και νιόβιο, αλλά και για την επικάλυψη των ηλεκτροδίων της ηλεκτροσυγκόλλησης, οπότε το παραγόμενο κράμα περιέχει και τιτάνιο.
Στην Ελλάδα απαντάται στα νησιά Άνδρο, Νάξο, Σάμο, στα μεταλλεία Λαυρίου (Πλάκα αριθ. 80), στην Κρήτη (Βιάννος (Ηρακλείου, στα Χανιά και στη Σητεία), στα μεταλλεία Κασσάνδρας (ορυχείο Ολυμπιάδας), στην Κοζάνη (οφιολιθικό σύμπλεγμα Βούρινου), στο Πολυδένδρι Θεσσαλονίκης, στη Λακωνία και στις Άνω Θέρμες του Νομού Ροδόπης.
Ανευρίσκεται, επίσης, και ο πολύμορφος ανατάσης στα μεταλλεία Λαυρίου και στις βωξιτικές αποθέσεις στην περιοχή των Μεγάρων.
Βιβλιογραφία
Ρουτιλιο
355 Γαβριέλλα
Η Γαβριέλλα (Gabriella) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,4. Ανακαλύφθηκε το 1893 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε το όνομα της Γκαμπριέλ Φλαμαριόν, Γαλλίδας αστρονόμου και συζύγου του διάσημου αστρονόμου και εκλαϊκευτή της Αστρονομίας Καμίλ Φλαμαριόν.
Φυσικά χαρακτηριστικά
Η διάμετρος της Γαβριέλλας υπολογίσθηκε σε 23,2 χιλιόμετρα (από δεδομένα του IRAS), ενώ η μάζα της εκτιμάται σε 13,1 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι άγνωστος, ενώ το άλβεδό της είναι 0,227 (από δεδομένα του IRAS). Η Γαβριέλλα περιστρέφεται γύρω από τον εαυτό της μία φορά κάθε 4 ώρες και 50 λεπτά, μία αρκετά γρήγορη περιστροφή. Η μέση θερμοκρασία στην επιφάνειά της εκτιμάται σε 105 περίπου βαθμούς Κελσίου κάτω από το μηδέν.
Μιρσάντ Γιονούζ
Ο Μιρσάντ Γιονούζ (Мирсад Јонуз) (γεννημένος 9 Απριλίου 1962) είναι Βορειομακεδόνας πρώην ποδοσφαιριστής, ο οποίος αγωνιζόταν στη θέση του τερματοφύλακα. Σήμερα είναι προπονητής ποδοσφαίρου.
Ως ποδοσφαιριστής
Γεννήθηκε στο Μίλινο, ένα χωριό δίπλα από το Σβέτι Νίκολε. Έκανε το ντεμπούτο του το 1985 με την ΦΚ Τέτεκς, η οποία αγωνιζόταν στη δεύτερη κατηγορία της Γιουγκοσλαβίας. Στη συνέχεια αγωνίστηκε με την ΦΚ Μπρεγκάλνιτσα Στιπ και την ΦΚ Μπόρετς. Ακολούθως, αγωνίστηκε με τη σερβική ΦΚ Ραντ, κάνοντας το ντεμπούτο του στην πρώτη κατηγορία της Γιουγκοσλαβίας την περίοδο 1988-89. Κατά τη χειμερινή διακοπή του πρωταθλήματος μετακινήθηκε στην ΦΚ Νόβι Παζάρ, όπου αγωνίστηκε για το υπόλοιπο της σεζόν. Την επόμενη περίοδο αγωνίστηκε στην ΦΚ Βαρντάρ. Το καλοκαίρι του 1990 εντάχθηκε στην ΦΚ Σούτιεσκα Νίκσιτς. Έπειτα επέστρεψε στην ΦΚ Ραντ μέχρι το 1993 που εντάχθηκε στο Λεβαδειακό.
Ως προπονητής
Το 1996 ξεκίνησε την προπονητική του καριέρα στη Ραμποτνίσκι,με την οποία συμμετείχε στο Κύπελλο ΟΥΕΦΑ. Το 2001 ανέλαβε την Πομπέντα Πρίλεπ, κάνοντας ένα ρεκόρ 15 νικών. Η ομάδα του συμμετείχε στο Κύπελλο Ιντερτότο και την επόμενη χρονιά στο Κύπελλο ΟΥΕΦΑ. Το 2002 ανέλαβε και πάλι τη Ραμποτνίσκι. Από το 2003 έως το 2009 ήταν προπονητής της Εθνικής Βόρειας Μακεδονίας U21. Στις 16 Μαΐου 2009, ανέλαβε την Εθνική Βόρειας Μακεδονίας μέχρι τον Ιούνιο του 2011. Το Νοέμβριο του 2012 αναλαμβάνει τη Νέα Σαλαμίνα.
Είναι κάτοχος του διπλώματος προπονητικής UEFA PRO license.
Εξωτερικοί σύνδεσμοι
Κατηγορία:Προπονητές ποδοσφαίρου Νέας Σαλαμίνας Κατηγορία:Ποδοσφαιριστές Λεβαδειακού Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Βορειομακεδόνες ποδοσφαιριστές Κατηγορία:Βορειομακεδόνες προπονητές ποδοσφαίρου Κατηγορία:Ποδοσφαιριστές ΦΚ Πόμπεντα Κατηγορία:Ποδοσφαιριστές ΦΚ Ραμποτνίτσκι Σκοπίων Κατηγορία:Ποδοσφαιριστές ΦΚ Ραντ Βελιγραδίου Κατηγορία:Προπονητές ποδοσφαίρου ΦΚ Ραμποτνίτσκι Σκοπίων Κατηγορία:Προπονητές ποδοσφαίρου ΦΚ Πόμπεντα Κατηγορία:Προπονητές ποδοσφαίρου Εθνικής Βόρειας Μακεδονίας Κατηγορία:Προπονητές ποδοσφαίρου Εθνικής Βόρειας Μακεδονίας U21 Κατηγορία:Ποδοσφαιριστές ΦΚ Βάρνταρ Κατηγορία:Ποδοσφαιριστές ΦΚ Σούτιεσκα Νίκσιτς Κατηγορία:Ποδοσφαιριστές ΦΚ Μπόρετς Κατηγορία:Ποδοσφαιριστές ΦΚ Μπρεγκάλνιτσα Στιπ Κατηγορία:Ποδοσφαιριστές ΦΚ Τέτεκς Κατηγορία:Ποδοσφαιριστές ΦΚ Νόβι Παζάρ
Κλείτωρ (βασιλιάς)
Ο Κλείτωρ ήταν μυθολογικό πρόσωπο, 5ος βασιλιάς της αρχαίας Αρκαδίας.
Ήταν ο μοναδικός γιος του Αζάνα απόγονος του Λυκάονα του Αρκάδα και του Πελασγού, 5ος μυθικός βασιλιάς της αρχαίας Αρκαδίας. Διαδέχτηκε τον πατέρα του και μετά τον θάνατο του διοργάνωσε προς τιμή του ταφικούς αγώνες και ίδρυσε την πόλη - κράτος του Κλείτωρα, στην οποία έδωσε και το όνομα του μεταφέροντας εκεί την πρωτεύουσα του βασιλείου του. Ο Κλείτωρ αναφέρεται από τον Παυσανία ως ο δυνατότερος όλων των βασιλέων. Διάδοχός του ήταν ο εξάδελφός του Αίπυτος, γιατί ο Κλείτωρ δεν είχε κάνει απογόνους.
Πηγές
Κατηγορία:Κλείτωρ Κατηγορία:Αρκαδική Αζανία Κατηγορία:Επώνυμοι ήρωες της ελληνικής μυθολογίας Κατηγορία:Μυθικοί βασιλείς της Αρκαδίας
Ατομικός αριθμός
thumb|300x300px|Επεξήγηση των συμβόλων που χρησιμοποιούνται για την απεικόνιση του ατομικού και του μαζικού αριθμού. Ο ατομικός αριθμός ισούται με τον αριθμό των πρωτονίων, συνεπώς και με το συνολικό θετικό φορτίο του πυρήνα του ατόμου. Ατομικός αριθμός ονομάζεται στην επιστήμη της χημείας και της φυσικής, ο αριθμός των πρωτονίων του πυρήνα ενός ατόμου. Είναι χαρακτηριστικό κάθε χημικού στοιχείου, μιας και είναι αυτό που καθορίζει την ταυτότητά του. Συμβολίζεται διεθνώς με το γράμμα Ζ. Ο ατομικός αριθμός εκφράζει επίσης και τον αριθμό των ηλεκτρονίων ενός ουδέτερου ατόμου, καθώς στα ουδέτερα άτομα ο αριθμός των πρωτονίων και των ηλεκτρονίων είναι ίσος. Κατά τον συμβολισμό ενός στοιχείου ή ενός πυρήνα ο ατομικός αριθμό γράφεται συνήθως ως δείκτης στην κάτω αριστερή γωνία του συμβόλου (π.χ. 92U).
Το σύμβολο και το όνομα του στοιχείου ή του πυρήνα, εξαρτώνται από τον ατομικό αριθμό, αφού είναι αυτός που το καθορίζει. Για παράδειγμα ένας πυρήνας που έχει ατομικό αριθμό 6, συμβολίζεται με το γράμμα C και ονομάζεται άνθρακας, ανεξάρτητα από τον αριθμό των νετρονίων που περιέχει. Για το λόγο αυτό τα ισότοπα ενός στοιχείου συμβολίζονται με το ίδιο σύμβολο.
Το 1913 ο Μόσλεϊ (Moseley) απέδειξε πειραματικά ότι οι χημικές ιδιότητες των στοιχείων είναι περιοδικές συναρτήσεις του ατομικού τους αριθμού. Χάρη σε αυτό καθορίζεται η θέση κάθε στοιχείου στον περιοδικό πίνακα και αποτελεί βελτίωση του περιοδικού πίνακα του Μεντελέγιεφ. Από τις γνώσεις μας από τον περιοδικό πίνακα συμπεραίνουμε ότι:
Επίσης, από τον ατομικό αριθμό εξαρτάται ο αριθμός των νετρονίων των σταθερών πυρήνων. Στους ελαφρύτερους σταθερούς πυρήνες ο αριθμός των νετρονίων είναι περίπου ίσος με τον αριθμό των πρωτονίων, ενώ στους βαρύτερους σταθερούς πυρήνες ο αριθμός των νετρονίων είναι μεγαλύτερος από τον αριθμό των πρωτονίων. Καθώς και το μέγεθος του πυρήνα, αφού αυτό εξαρτάται από τον αριθμό των νουκλεονίων (πρωτόνια και νετρόνια) του πυρήνα.
Παραπομπές
Κατηγορία:Χημικές ιδιότητες Κατηγορία:Πυρηνική φυσική Κατηγορία:Άτομα
Σωτήρης Πανταλέων
Ο Σωτήρης Πανταλέων (Γκύζη, 21 Ιουνίου 1980) είναι Έλληνας πρώην διεθνής πετοσφαιριστής και νυν Διευθυντής αγωνιστικών τμημάτων του Ερασιτέχνη Παναθηναϊκού. Αγωνιζόταν στη θέση του κεντρικού, η καριέρα του διήρκησε 25 χρόνια, 23 από τα οποία αγωνίστηκε με τον Παναθηναϊκό, όντας ο αρχηγός της ομάδας κατακτώντας συνολικά εννέα τίτλους. Υπήρξε μέλος της Εθνικής ομάδας πραγματοποιώντας 192 συμμετοχές. Αποτελεί μια από τις εμβληματικότερες μορφές στην ιστορία του Παναθηναϊκού Αθλητικού Ομίλου,  καθώς και έναν από τους καλύτερους κεντρικούς στην ιστορία της ελληνικής πετοσφαίρισης.
Σταδιοδρομία
Ο Σωτήρης Πανταλέων είναι αθλητής ο οποίος προέρχεται από τα σπλάχνα του Παναθηναϊκού, καθώς εντάχθηκε στις ακαδημίες του συλλόγου το 1992, σε ηλικία 12 ετών. Έκανε ντεμπούτο σε ηλικία 16 χρονών με την αντρική ομάδα, στο κλειστό της Λεωφόρου σε έναν αγώνα κόντρα στον ΟΠΕ Ρεθύμνου στις 22 Νοεμβρίου του 1996. Κατά τη δεκαεξαετή πρώτη θητεία του (1996-2012) διατέλεσε και αρχηγός της ομάδας, κατακτώντας πολλούς τίτλους όπως τρία πρωταθλήματα Ελλάδας, τρία Κύπελλα και ένα Σούπερ Καπ. Επίσης έφτασε στον τελικό του Κυπέλλου Συνομοσπονδιών το 2009, χωρίς ωστόσο να το κατακτήσει.
Τον Μάρτιο του 2012, συμφώνησε με την ιταλική Λατίνα και το καλοκαίρι του ίδιου έτους επέστρεψε στην Ελλάδα για τον Παμβοχαϊκό, φορώντας πρώτη φορά φανέλα διαφορετικής ελληνικής ομάδας, από αυτή του Παναθηναϊκού. Το 2013, συμφώνησε με τις Κάννες του γαλλικού πρωταθλήματος.
Τον Σεπτέμβριο του 2014, επέστρεψε στον Παναθηναϊκό μετά από την διετή του απουσία και έγινε ξανά ο αρχηγός της ομάδας. Το 2019, ανανέωσε με τον Παναθηναϊκό και συνέχισε να φορά τα πράσινα για 26η σεζόν δημιουργώντας ένα μεγάλο ρεκόρ. Στις 19 Φεβρουαρίου 2020, επέστρεψε στους τίτλους μετά από δέκα χρόνια, κατακτώντας το Λιγκ Καπ κόντρα στον Ολυμπιακό. Στις 12 Ιουλίου 2020, κατέκτησε το τέταρτο πρωτάθλημα της καριέρας του και το πρώτο, μετά το 2006, με τους πράσινους.
Στις 20 Ιουλίου 2020, ανανέωσε με τον Παναθηναϊκό και για την σεζόν 2020-21, συνεχίζοντας το χρονικό ρεκόρ καθώς θα φορέσει το έμβλημα του συλλόγου για 27η χρονιά. Αυτή τη σεζόν οι πράσινοι κατέκτησαν την τρίτη θέση στο Πρωτάθλημα Ελλάδας. Στις 12 Απριλίου 2021, μετά τον νικηφόρο αγώνα κόντρα στον Ολυμπιακό (3-2 σετ), ο Πανταλέων ανακοίνωσε την απόσυρσή του από την ενεργό δράση. Ο ίδιος δήλωσε  Θεωρώ τον εαυτό μου ευλογημένο και πολύ τυχερό. Ξεκίνησα να παίζω βόλεϊ μικρό παιδάκι έχοντας όνειρα και φεύγω από το γήπεδο Ολυμπιονίκης με πολλούς τίτλους και οικογενειάρχης. Ο Πανταλέων έπαιξε 23 χρόνια (επαγγελματικά) με το αγαπημένο του τριφύλλι στο στήθος και πανηγύρισε 4 Πρωταθλήματα, 3 Κύπελλα, 1 Λιγκ Καπ και 1 Σούπερ Καπ. Στις 14 Απριλίου στον τελευταίο αγώνα της καριέρας του τιμήθηκε για την προσφορά στο ελληνικό βόλεϊ από τον ΠΑΣΑΠ και από τον ερασιτέχνη Παναθηναϊκό. Επίσης η ομάδα του Παναθηναϊκού ανακοίνωσε ότι απέσυρε την φανέλα με το νούμερο 14  για την προσφορά του, το ήθος του και τη συνέπεια του  , θεωρούμενος ο ίδιος η τελευταία σημαία του συλλόγου.
Μετά την απόσυρσή του από την ενεργό δράση ο Πανταλέων ανέλαβε το πόστο του Διευθυντή αγωνιστικών τμημάτων του Ερασιτέχνη Παναθηναϊκού.
Εθνική Ελλάδας
Με την Εθνική ομάδα βόλεϊ της χώρας έχει 192 συμμετοχές, ενώ συμμετείχε στους Ολυμπιακούς Αγώνες της Αθήνας το 2004, κατακτώντας την πέμπτη θέση στο τουρνουά.
Προσωπική ζωή
Στις 20 Απριλίου 2016, η σύζυγος του Σωτήρη Πανταλέοντα, Κλεοπάτρα, έφερε στον κόσμο την πρώτη κόρη τους. Συνολικά έχει δύο παιδιά.
Παραπομπές
Κατηγορία:Έλληνες αθλητές της πετοσφαίρισης Κατηγορία:Πετοσφαιριστές της εθνικής Ελλάδος Κατηγορία:Πετοσφαιριστές ΠΑΟ
Νήσος Ρος
Η Νήσος Ρος (Ross Island) είναι ηφαιστειογενές νησί στη Θάλασσα Ρος, στην Ανταρκτική. Χωρίζεται από την υπόλοιπη ήπειρο με τον πορθμό ΜακΜούρντο. Έχει έκταση 2.460 τετραγωνικά χιλιόμετρα, όμως είναι το έκτο ψηλότερο νησί στη Γη, αφού το όρος Έρεβος, το ψηλότερο από τα ηφαίστεια που αποτελούν το νησί, έχει ύψος 3.794 μέτρα. Το όρος Έρεβος είναι επίσης το νοτιοτέρο ενεργό ηφαίστειο στη Γη. Τα άλλα ηφαίστεια που βρίσκονται στη νήσο Ρος είναι το όρος Τρόμος (Τέρορ, 3.262 μέτρα), το όρος Μπερντ (1.800 μέτρα) και η χερσόνησος Χουτ Πόιντ. Τα ηφαίστεια αυτά δεν δημιουργήθηκαν ως αποτέλεσμα της τήξης των τεκτονικών πλακών στο εσωτερικό της Γης, αλλά είναι αποτέλεσμα ενός θερμού σημείου, δηλαδή μιας περιοχής όπου ανοδικό ρεύμα θερμού μάγματος ανέρχεται μέχρι το κάτω όριο του φλοιού και τον εξασθενεί ανοίγοντας ρήγματα.
Τα ηφαίστεια δίνουν στο νησί ένα σχεδόν τριγωνικό σχήμα, με μήκος 69 χιλιόμετρα και πλάτος 72. Η χερσόνησος Χουτ Πόιντ βρίσκεται στο νοτιοδυτικό άκρο του νησιού. Στο νότιο άκρο της χερσονήσου Χουτ Πόιντ βρίσκεται η βάση ΜακΜέρντο, κύρια βάση των ΗΠΑ στην Ανταρκτική, και η βάση Σκοτ, η κύρια βάση της Νέας Ζηλανδίας στην Ανταρκτική. Το νησί ανακαλύφθηκε το 1841 από τον εξερευνητή των πόλων σερ Τζέιμς Κλαρκ Ρος. Στις 28 Νοεμβρίου 1979 η πτήση 901 της Air New Zealand συνετρίβη στο όρος Έρεβος, με αποτέλεσμα το θάνατο 237 επιβατών και 20 μελών προσωπικού αέρα (σύνολο 257 θύματα).
Εξωτερικοί σύνδεσμοι
Κατηγορία:Νησιά της Ανταρκτικής Κατηγορία:Ηφαιστειογενή νησιά
Αμπονκούρ-Ζεζενκούρ
Το Αμπονκούρ-Ζεζενκούρ (γαλλικά: Aboncourt-Gesincourt) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες της Ωτ-Σον
153 Χίλντα
left|thumb|Η τροχιά της Χίλντας (πράσινη γραμμή) σε σχέση με την τροχιά του [[Δίας (πλανήτης)|Δία (κόκκινη γραμμή). Οι ανοικτοί κόκκινοι κύκλοι είναι τα Λαγκρανζιανά σημεία του Δία, τα οποία προσεγγίζει κατά περιόδους η Χίλντα (σχήμα βασισμένο σε στοιχεία του έτους 2000).]] Η Χίλντα (Hilda) είναι ένας πολύ μεγάλος σκουρόχρωμος αστεροειδής που κινείται στα εξώτατα όρια της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 7,48. Ανακαλύφθηκε το 1875 από τον Αυστριακό αστρονόμο Γιόχαν Παλίζα, που παρατηρούσε από την Πόλα, τη σημερινή Πούλα της Κροατίας, και έλαβε το όνομά της από το βαφτιστικό όνομα μιας θυγατέρας του σύγχρονού του και συμπατριώτη του αστρονόμου, ιατρού και μαθηματικού Τέοντορ φον Οππόλτσερ.
Η Χίλντα έδωσε το όνομά της στην «Ομάδα της Χίλντας», μία κατηγορία αστεροειδών που έχουν παρόμοιες τροχιές σε μεγάλες αποστάσεις από τον Ήλιο (3,9 ως 4,0 AU). Η ομάδα αυτή δεν αποκαλείται «οικογένεια» αστεροειδών, καθώς τα μέλη της δεν έχουν κοινή καταγωγή, αλλά απλώς οι τροχιές τους είναι «κλειδωμένες» σε τροχιακό συντονισμό 2:3 με τον πλανήτη Δία.
Μία επιπρόσθηση αστέρα από τη Χίλντα παρατηρήθηκε από την Ιαπωνία στις 31 Δεκεμβρίου 2002.
Φυσικά χαρακτηριστικά
Η μέση διάμετρος της Χίλντας εκτιμάται σε 170,63 χλμ. Η επίπεδη καμπύλη φωτός της φανερώνει ένα σχεδόν σφαιρικό σώμα. Η μάζα της εκτιμάται σε 1,5 τετράκις εκατομμύριο τόνους. Ο φασματικός τύπος της Χίλντας είναι C (ανθρακούχος). Το άλβεδό της είναι 0,062. Η Χίλντα περιστρέφεται γύρω από τον εαυτό της μία φορά κάθε 5 ώρες και 7 λεπτά, μία σχετικώς γρήγορη περιστροφή για μεγάλο αστεροειδή.
Εξωτερικοί σύνδεσμοι
Χιλντα
Ηνωμένες Πολιτείες της Ευρώπης
Ο όρος Ηνωμένες Πολιτείες της Ευρώπης (μερικές φορές αποκαλούμενες και ως Η.Π.Ε. ή ΗΠΕ) είναι ονομασία που δόθηκε σε μερικά θεωρητικά σενάρια που αφορούν την περαιτέρω ένωση της Ευρώπης και στην δημιουργία μιας ομοσπονδίας πολιτειών παρόμοια με εκείνη των ΗΠΑ ή άλλων ομοσπονδιακών κρατών. Αυτά τα σενάρια προήλθαν από συγγραφείς, πολιτικούς επιστήμονες, πολιτικούς, γεωγράφους, ιστορικούς και φουτουριστές.
Τα κράτη μέλη της Ευρωπαϊκής Ένωσης έχουν πολλές κοινές πολιτικές μέσα στην ίδια την ΕΕ, που μερικές φορές υπονοούν ένα μοναδικό κράτος. Έχουν κοινή πολιτική υπηρεσία (Ευρωπαϊκή Επιτροπή), έναν Ύπατο Εκπρόσωπο της Ένωσης για Θέματα Εξωτερικής Πολιτικής και Πολιτικής Ασφαλείας, μια κοινή Ευρωπαϊκή Πολιτική Ασφαλείας και Άμυνας, ένα ανώτατο δικαστήριο (Δικαστήριο των Ευρωπαϊκών Κοινοτήτων) και μια ειρηνευτική οργάνωση (Eurofor). Το ευρώ συχνά αποκαλείται "κοινό Ευρωπαϊκό νόμισμα", έχει υιοθετηθεί από 19 χώρες και αναμένεται να υιοθετηθεί και από άλλες στο μέλλον, ενώ επιπρόσθετα, αρκετές χώρες εκτός ΕΕ έχουν υιοθετήσει το ευρώ ανεπίσημα.
Η Ευρωπαϊκή Ένωση ωστόσο δεν έχει μία καθαρά κοινή κυβέρνηση, μια καθαρά κοινή εξωτερική πολιτική που να ορίζεται από εκείνη την κυβέρνηση και δεν έχει κοινό σύστημα φορολογίας. Η ΕΕ δεν έχει σύνταγμα, παρ' όλα αυτά η Συνθήκη της Λισαβόνας, η οποία τέθηκε σε ισχύ τη 1η Δεκεμβρίου 2009, πήρε την θέση του απορριφθέντος Ευρωπαϊκού Συντάγματος.
Η Ευρωπαϊκή Ένωση δεν περιλαμβάνει όλες τις χώρες της Ευρώπης και δεν υπάρχει κανένα επίσημο σχέδιο ως προς το να γίνει ομοσπονδία στο σύντομο μέλλον. Υπάρχει επίσης σημαντική εσωτερική αντιπαράθεση προς αυτή την ιδέα σε πολλά κράτη μέλη, αλλά και σημαντική εσωτερική υποστήριξη σε άλλα.
Γεωγραφία
Η αντιπαράθεση για την Ευρωπαϊκή ενότητα είναι συχνά ασαφής ως προς τα "σύνορα" της Ευρώπης. Η λέξη Ευρώπη συχνά χρησιμοποιείται ως συνώνυμο της Ευρωπαϊκής Ένωσης, παρόλο που πολλά κράτη της Ευρωπαϊκής ηπείρου δεν ανήκουν στην Ευρωπαϊκή Ένωση. Η Ρωσία, η οποία ανήκει εν μέρει στην ήπειρο της Ευρώπης, δεν εμπίπτει στα σχέδια διεύρυνσης της ΕΕ. Παρ' όλο που η Κύπρος είναι γεωγραφικά Ασιατική χώρα, συγκαταλέγεται στις Ευρωπαϊκές λόγω του πολιτισμικού της παρελθόντος. Ωστόσο, υπάρχει έντονη αντιπαράθεση για μια μελλοντική ένταξη της Τουρκίας.
Έντονη αντιπαράθεση υπήρχε και για την πιθανή πρωτεύουσα μιας ενωμένης Ευρώπης. Η έδρα των περισσότερων ιδρυμάτων είναι η πόλη των Βρυξελλών και είναι η μόνη που μπορεί να θεωρηθεί ως "πρωτεύουσα" της Ευρωπαϊκής Ένωσης. Για μερικούς αυτή η πόλη δεν είναι αποδεχτή ως πρωτεύουσα μιας ομοσπονδιακής Ευρώπης, οπότε έχουν προτείνει μερικά ουδέτερα εδάφη όπως το Λονδίνο, το Παρίσι, το Βερολίνο και τη Μαδρίτη.
Ηνωμένες Πολιτείες της Ευρώπης ως μια πιθανή υπερδύναμη
Πολλοί υποθέτουν πως εάν δημιουργηθεί μια τέτοια ομοσπονδία θα εξελιχθεί σε υπερδύναμη και θα αποκτήσει ίση ή ακόμα και περισσότερη δύναμη από τις Ηνωμένες Πολιτείες Αμερικής. Μερικοί από τους λόγους που κάνει τους ανθρώπους να το πιστεύουν αυτό είναι ο μεγάλος πληθυσμός, η μεγάλη οικονομία, η χαμηλή ανεργία, το καλό εύκρατο κλίμα και η κεντρική θέση της Ευρώπης στον κόσμο.
Εξωτερικοί σύνδεσμοι
Κατηγορία:Συμβούλιο της Ευρώπης Κατηγορία:Διεθνισμός Κατηγορία:Πολιτική της Ευρωπαϊκής Ένωσης
Μονζά Ροϊντεφό
Ο Μονζά Ροϊντεφό (Monja Roindefo Zafitsimilavo) είναι πολιτικός από τη Μαδαγασκάρη. Διορίστηκε στην πρωθυπουργία από τον αρχηγό της αντιπολίτευσης, Αντρί Ραζοελίνα, στις 7 Φεβρουαρίου του 2009 και απολύθηκε από τον ίδιο στις 11 Οκτωβρίου 2009. Μετά την ανάληψη της εξουσίας από την αντιπολίτευση, το Μάρτιο του 2009, ανέλαβε και επίσημα πρωθυπουργός. Ανήκει στο κόμμα Αποφασισμένη Νεολαία της Μαδαγασκάρης.
Καριέρα
Γεννήθηκε το 1965 και είναι γιος του Μονζά Ζαόνα, επίσης πολιτικού της Μαδαγασκάρης. Το 2006 διεκδίκησε το προεδρικό αξίωμα και ήρθε τελευταίος με μόλις 21 ψήφους στις εκλογές που διεξήχθησαν στις 3 Δεκεμβρίου του 2006. Ωστόσο, την περίοδο εκείνη είχε αναπτύξει επιτυχημένη επιχειρηματική δραστηριότητα.
Πρωθυπουργός
Στις 7 Φεβρουαρίου του 2009, ο Ραζοελίνα διόρισε σκιώδη πρωθυπουργό τον Ροϊντεφό, υπό προσωρινή αρχή. Την ίδια ημέρα περί τους 50 ανθρώπους σκοτώθηκαν από πυροβολισμούς του στρατού, κατά τις ταραχές του 2009. Ο Ροϊντεφό, ο οποίος κατηγόρησε για το "έγκλημα" της 7ης Φεβρουαρίου τον πρόεδρο Ραβαλομανάνα ανακοίνωσε το διορισμό 4 υπουργών για την προσωρινή του κυβέρνηση και δήλωσε ότι οι υπόλοιποι θα διορίζονταν ως το τέλος της εβδομάδας Ο Ραζοελίνα υποσχέθηκε τη συνέχιση του αγώνα σε διαδήλωση στις 17 Φεβρουαρίου και την ίδια ημέρα έγιναν καθιστικές διαμαρτυρίες από υποστηρικτές της αντιπολίτευσης κοντά σε σημαντικά υπουργεία. Εκ μέρους της κυβέρνησης, ο υπουργός Άμυνας Ραναϊβονιαρίβο προσκάλεσε τον Ροϊντεφό σε συνομιλίες. Στις 14 Μαρτίου του 2009, στον απόηχο της ανταρσίας το στρατού εναντίον του προέδρου Μαρκ Ραβαλομανάνα, ο ίδιος ο Ροϊντεφό ανακοίνωσε την ανατροπή του Ραβαλομανάνα και την ανάληψη της εξουσίας από τον Ραζοελίνα, με την εντολή να διεξαγάγει εκλογές εντός 24 μηνών.
Έπειτα από τη συμφωνία για σχηματισμό κυβέρνησης συνεργασίας, απολύθηκε από τον πρόεδρο Ραζοελινά στις 10 Οκτωβρίου 2009 και νέος πρωθυπουργός διορίστηκε το πρόσωπο κοινής αποδοχής, Εζέν Μανγκαλαζά. Ο Ροϊντεφό προσέφυγε στο Συμβούλιο του Κράτους στις 12 Οκτωβρίου 2009, απαιτώντας την ακύρωση του διατάγματος με το οποίο διορίστηκε ο Μανγκαλαζά, ισχυριζόμενος ότι η διαδικασία παρουσίαζε σφάλματα και ότι οι ηγέτες των παρατάξεων χρειαζόταν να υπογράψουν τη συμφωνία με σκοπό την κύρωσή της. Στις 15 Οκτωβρίου η ισχύς του διατάγματος ανεστάλη από το Συμβούλιο ωστόσο λίγες ημέρες αργότερα το τελευταίο αρνήθηκε να ακυρώσει το διορισμό στην τελεσίδική του απόφαση που εκδόθηκε στις 22 Οκτωβρίου 2009.
Παραπομπές
Κατηγορία:Πρωθυπουργοί της Μαδαγασκάρης
Αζάνας
Ο Αζάνας ή Αζάν (Ἀζᾶν) ήταν ο 4ος μυθικός βασιλιάς της Αρκαδίας.
Ήταν γιος του Αρκάδα γενάρχη των Αρκάδων, εγγονός του Νύκτιμου, απόγονος του Πελασγού και του Λυκάονα ονοματοδότης και γενάρχης της αρκαδικής φυλής των Αζάνων. Μητέρα του ήταν η Νύμφη Ερατώ, αδέλφια του ο Έλατος, ο Αφείδας της Αρκαδίας και ο Αυτόλαος, και γιος του και διάδοχος ο Κλείτωρ. Ο Αζάνας ίδρυσε την πόλη Λυκόσουρα και την έκανε πρωτεύουσα του βασιλείου του. Όταν πέθανε ο γιος του Κλείτωρ διοργάνωσε προς τιμή του ταφικούς αγώνες.
Πηγές
Αζανας Αζανας Αζανας
Ματίγια Σπόλιαριτς
Ο Ματίγια Σπόλιαριτς (Matija Špoljarić, 2 Απριλίου 1997) είναι Σερβικής καταγωγής Κύπριος υπήκοος, επαγγελματίας ποδοσφαιριστής, ο οποίος αγωνίζεται ως μέσος για την Άλκη Ορόκλινη, με δανεισμό από τον Απόλλωνα Λεμεσού.
Διεθνής σταδιοδρομία
Έκανε το ντεμπούτο του για την Εθνική Κύπρου στις 21 Μαρτίου 2019, σε έναν αγώνα για τα προκριματικά του Ευρωπαϊκού Πρωταθλήματος 2020 εναντίον του Σαν Μαρίνο, ως αντικαθιστώντας το Φώτη Παπούλη στο 54ο λεπτό.
Προσωπική ζωή
Είναι ο γιος του πρώην παίκτη του Απόλλωνα Λεμεσού και Κύπριου διεθνή μέσου Μιλένκο Σπόλιαριτς και έχει δύο αδέλφια, τους Αλεξάντερ και Ντανίλο.
Εξωτερικοί σύνδεσμοι
Κατηγορία:Κύπριοι ποδοσφαιριστές Κατηγορία:Μέσοι ποδοσφαιριστές Κατηγορία:Σέρβοι ποδοσφαιριστές Κατηγορία:Κύπριοι σερβικής καταγωγής Κατηγορία:Ποδοσφαιριστές Εθνικής Κύπρου Κ16 Κατηγορία:Ποδοσφαιριστές Εθνικής Σερβίας Κ16 Κατηγορία:Ποδοσφαιριστές Εθνικής Σερβίας Κ17 Κατηγορία:Ποδοσφαιριστές Εθνικής Σερβίας Κ18 Κατηγορία:Ποδοσφαιριστές Εθνικής Σερβίας Κ19 Κατηγορία:Ποδοσφαιριστές Εθνικής Κύπρου Κ21 Κατηγορία:Ποδοσφαιριστές Εθνικής Κύπρου Κατηγορία:Ποδοσφαιριστές Απόλλων Λεμεσού Κατηγορία:Ποδοσφαιριστές Α΄ κατηγορίας Κύπρου Κατηγορία:Ποδοσφαιριστές Αλκής Ορόκλινης Κατηγορία:Ποδοσφαιριστές ΑΕΚ Λάρνακας
Μόνικα Μπαρμπάρο
Η Monica Barbaro (γεννήθηκε 18 Ιουνίου 1990) είναι Αμερικανίδα ηθοποιός. Είναι γνωστή για τους κινηματογραφικούς της ρόλους στις ταινίες The Cathedral (2021), Top Gun: Maverick (2022) και At Midnight (2023). Έχει επίσης πρωταγωνιστήσει στις τηλεοπτικές σειρές Εξωπραγματικό (2016), Chicago Justice (2017), The Good Cop (2018) και FUBAR (2023).
Πρώτα χρόνια
Η Μπαρμπάρο γεννήθηκε στις 18 Ιουνίου 1990, στο Σαν Φρανσίσκο. Μεγάλωσε στο Mill Valley της Καλιφόρνια, όπου αποφοίτησε από το Tamalpais High School το 2007. Οι γονείς της χώρισαν όταν ήταν παιδί. Η Μπαρμπάρο ξεκίνησε να χορεύει από μικρή ηλικία και συνέχισε σπουδάζοντας μπαλέτο. Ενώ παρακολουθούσε μαθήματα υποκριτικής, ολοκλήρωσε πτυχίο χορού στο Πανεπιστήμιο της Νέας Υόρκης Tisch School of the Arts στη Νέα Υόρκη. Μετά την αποφοίτησή της το 2010, αποφάσισε να ασχοληθεί με την υποκριτική και επέστρεψε στο Σαν Φρανσίσκο. Εκεί, έκλεισε μια διαφήμιση, μια ταινία μικρού μήκους, συνδέθηκε με έναν πράκτορα, και παρακολούθησε τη σχολή υποκριτικής του Beverly Hills Playhouse.
Καριέρα
Η Μπαρμπάρο κέρδισε την προσοχή το 2013 με τον πρωταγωνιστικό της ρόλο στο It's Not About the Nail, μια βάιραλ κωμωδία για την επικοινωνία σε έναν γάμο. Ο πρώτος της σημαντικός τηλεοπτικός ρόλος ήταν η απεικόνιση του χαρακτήρα Yael στη δεύτερη σεζόν της τηλεοπτικής σειράς Lifetime UnREAL. Μετά το UnREAL, η Μπαρμπάρο εντάχθηκε στο καστ του δράματος του NBC Chicago Justice στο οποίο υποδύθηκε την Άννα Βαλντές. Το 2018, έπαιξε επίσης την Cora Vasquez στο <i id="mwTA">The Good Cop</i> του Netflix, μαζί με τον Τζος Γκρόμπαν και τον Τόνι Ντάνζα. Μεταξύ 2018 και 2019, η Μπαρμπάρο είχε ένα επαναλαμβανόμενο μέρος στη κωμική σειρά του ABC Splitting Up Together. Στο blockbuster του 2022 Top Gun: Maverick, η Μπαρμπάρο υποδύθηκε την υπολοχαγό Natasha "Phoenix" Trace, μια ναυτική αεροπόρο.
Την επόμενη χρονιά, η Μπαρμπάρο πρωταγωνίστησε στη ρομαντική κομεντί At Midnight (2023). Η ταινία έλαβε μικτές κριτικές για την ιστορία της, αλλά η Μπαρμπάρο αναγνωρίστηκε για την ερμηνεία της. Η San Francisco Chronicle δήλωσε «Η Μπαρμπάρο... αποδεικνύει με φαινομενικά αβίαστη γοητεία ότι μπορεί να κουβαλήσει μια ρομαντική κομεντί».
Το 2023, ανακοινώθηκε ότι θα υποδυόταν την ακτιβίστρια και φολκ τραγουδίστρια Τζόαν Μπαέζ στη βιογραφική ταινία A Complete Unknown, σε σκηνοθεσία του Τζέιμς Μάνγκολντ, του Μπόμπ Ντίλαν, με πρωταγωνιστή τον Τιμοτέ Σαλαμέ.
Παραπομπές
<references group="" responsive="1">
Σάο Τομέ (πόλη)
Ιστορία
Η χρονολογία ίδρυσης της πόλης από την αποικιoκρατική δύναμη Πορτογαλία ήταν το 1485. Οι Πορτογάλοι πήγαν στο Σάο Τομέ προς αναζήτηση γης και με σκοπό να καλλιεργήσουν ζαχαροκάλαμο. Το υγρό κλίμα και το γεγονός ότι η πόλη βρίσκεται στον Ισημερινό συνετέλεσε στο να καλλιεργηθεί ζαχαροκάλαμο μαζικά. Επίσης, η γειτνίασή του με το Κονγκό επέφερε πολλούς δούλους, οι οποίοι εργάστηκαν σε φυτείες. Στο κέντρο της πόλης βρίσκεται καθεδρικός ναός του 16ου αιώνα. Το 1575 οικοδομήθηκε και το Φρούριο του Αγίου Σεβαστιανού, το οποίο σήμερα στεγάζει το Εθνικό Μουσείο του Σάο Τομέ. Το 1599 η πόλη όπως και τα νησιά κατελήφθησαν από τους Ολλανδούς για δύο ημέρες και ξανά το 1641 για έναν χρόνο. Έκτοτε και μέχρι το 1753 υπήρξε πρωτεύουσα της αποικίας και συνέχισε να είναι από το 1852 και μετά. Μεταξύ 1753 και 1852 πρωτεύουσα της αποικίας ήταν το Σάντο Αντόντιο στο Πρίνσιπε. Το 1975, μετά την πτώση του Μαρσέλο Καετάνο στην Πορτογαλία το 1974, το Σάο Τομέ έγινε η πρωτεύουσα του νέου κράτους, Άγιου Θωμά και Πρίγκηπα.
Γεωγραφία
thumb|left|Ο καθεδρικός ναός στην πόλη Σάο Τομέ. Η πόλη αποτελεί σημαντικό λιμάνι και βρίσκεται στα βορειοανατολικά της νήσου Σάο Τομέ, στον Όρμο Άνα Τσάβες. Το Ιλιέου ντας Κάμπρας, (Ilhéu das Cabras)  βρίσκεται επίσης κοντά. Συνδέεται οδικώς με τις πόλεις Τριντάντε, Γκουανταλούπε και Σαντάνα.
Αξιοθέατα στην πρωτεύουσα του Σάο Τομέ και Πρίνσιπε αποτελούν το Προεδρικό Μέγαρο, ο Ναός του Ψαρά και ένας κινηματογράφος. Η πόλη επίσης στεγάζει σχολεία στοιχειώδους και μέσης εκπαίδευσης, δύο αγορές, έναν ραδιοφωνικό σταθμό, έναν τηλεοπτικό σταθμό (RFI), νοσοκομείο και πολλά άλλα κτήρια. Επίσης, στην πόλη βρίσκεται διεθνές αεροδρόμιο. Το συγκοινωνιακό δίκτυο περιλαμβάνει λεωφορεία.
Πληθυσμιακή εξέλιξη
thumb|right|270px|Αγορά στο Σάο Τομέ.
Οικονομία
Στην πόλη δεν υφίσταται νομοθεσία αναφορικά με τα διπλώματα ευρεσιτεχνίας.
Εξωτερικοί σύνδεσμοι
Κατηγορία:Γεωγραφία του Σάο Τομέ και Πρίνσιπε Κατηγορία:Πόλεις της Αφρικής Κατηγορία:Πρωτεύουσες της Αφρικής
Εφαπτόμενος χώρος
Στα μαθηματικά, ο εφαπτόμενος χώρος μιας πολλαπλότητας διευκολύνει τη γενίκευση των διανυσμάτων από τους αφινικούς χώρους έως τις γενικές πολλαπλότητες, αφού στης πολλαπλότητες δεν μπορεί κανείς να αφαιρέσει δύο σημεία για να αποκτήσει ένα διάνυσμα που δίνει τη μετατόπιση ενός σημείου από το άλλο.
Γενική περιγραφή
μικρογραφία| Μια εικονογραφική αναπαράσταση του εφαπτόμενου χώρου ενός σημείου x σε μια [[σφαίρα . Ένα διάνυσμα σε αυτόν τον εφαπτομενικό χώρο αντιπροσωπεύει μια πιθανή ταχύτητα στο x . Αφού αν μετακινηθείτε προς αυτήν την κατεύθυνση ως ένα κοντινό σημείο, τότε η ταχύτητα θα δινόταν από ένα διάνυσμα στον εφαπτόμενο χώρο αυτού του σημείου - έναν διαφορετικό εφαπτόμενο χώρο που δεν εμφανίζεται.]] Στη διαφορική γεωμετρία, μπορεί κανείς να βάλει σε κάθε σημείο x μίας διαφορικής πολλαπλότητας έναν εφαπτόμενο χώρο - έναν πραγματικό διανυσματικό χώρο που περιέχει τις πιθανές κατευθύνσεις στις οποίες μπορεί κανείς να περάσει εφαπτομενικά από το x. Τα στοιχεία του εφαπτόμενου χώρου στο x ονομάζονται εφαπτομενικά διανύσματα στο x. Αυτή είναι μια γενίκευση της έννοιας ενός δεσμευμένου διανύσματος σε έναν ευκλείδειο χώρο. Η διάσταση του εφαπτόμενου χώρου σε κάθε σημείο μιας συνδεδεμένης πολλαπλότητας είναι ίδια με εκείνη της ίδιας της πολλαπλότητας.
Επίσημοι ορισμοί
τότε αποκτούμε έναν πραγματικό διανυσματικό χώρο, τον οποίο ορίζουμε ως εφαπτομενικό χώρο T_{x} M του M στο x.
Παταγόνες
Παταγόνες ονομάζονται οι ινδιάνικοι λαοί που μένουν στο ακραίο νότιο τμήμα της Αργεντινής, ανήκουν στην παμπεανική φυλή και μιλούν δική τους γλώσσα, την "τσονέκ" ή "τσονέκα". Οι λαοί αυτοί χαρακτηρίζονται με το όνομα Τεχουέλτσε (Tehuelche) το οποίο προέρχεται από την αραουκανική γλώσσα και σημαίνει "άνθρωποι του Νότου".
Εφαπτόμενος χώρος
Ορισμός μέσω παραγώγων
Ας υποθέσουμε τώρα M είναι μια C^{\infty} πολλαπλότητα. Μια πραγματική αξία λέγεται ότι ανήκει στο  εάν και μόνο εάν για κάθε γράφημα συντεταγμένων, η απεικόνιση  είναι απεριόριστα διαφοροποιήσιμη. Σημειώστε ότι είναι μια πραγματική συσχετιστική άλγεβρα σε σχέση με το προϊόν κατά το σημείο και το άθροισμα των συναρτήσεων και τον κλιματικό πολλαπλασιασμό.
Παταγόνες
Ιστορικά στοιχεία
μικρογραφία|Απεικόνιση των αυτόχθονων Παταγόνων, κοντά στα [[Στενά του Μαγγελάνου, από το βιβλίο "Voyage au pole sud et dans l'Océanie ....." του Γάλλου εξερευνητή Jules Dumont d'Urville - 1840]]
Εφαπτόμενος χώρος
Ορισμός μέσω παραγώγων
Εάν ορίσουμε την πρόσθεσει και τον κλιματικό πολλαπλασιασμό στο σύνολο παραγώγων στο x με
Παταγόνες
Ιστορικά στοιχεία
Οι αυτόχθονες Παταγόνες της Αργετινής σχεδόν εξοντώθηκαν κατά τη διάρκεια του Πολέμου της Ερήμου (1879-1883) από τους Ουαλούς προβατοτρόφους και από τους Ισπανούς γαιοκτήμονες, που είχαν σαν αρχηγό τον στρατηγό Χούλιο Αρχεντίνο Ντε Λα Ρόκα (βλ. πόλεμοι Αργετινής - Χιλής). Με το τέλος του πολέμου αυτού άρχισε και η σταδιακή εγκατάσταση τεράστιων κτηνοτροφικών μονάδων.
Εφαπτόμενος χώρος
Ορισμός μέσω παραγώγων
τότε αποκτούμε έναν πραγματικό διανυσματικό χώρο, τον οποίο ορίζουμε ως εφαπτομενικό χώρο T_{x} M του M στο x. Κατηγορία:Διαφορική γεωμετρία Κατηγορία:Διαφορική τοπολογία
Παταγόνες
Μυθολογικές αναφορές
Ο μύθος "περί γιγάντων Παταγόνων" που ήταν αρκετά γνωστός μέχρι τον 18ο αι. οφείλεται αρχικά στις ταξιδιωτικές αναφορές από τις εξερευνήσεις του Μαγγελάνου. Αυτός ήταν ο πρώτος Ευρωπαίος που αποφάσισε το 1520 με τέσσερεις καραβέλες να παραπλεύσει τις αφιλόξενες και επικίνδυνες ακτές της Αργεντινής ψάχνοντας απεγνωσμένα να βρει το πέρασμα από τον Ατλαντικό στον Ειρηνικό Ωκεανό. Έτσι ο Μαγγελάνος και τα πληρώματα των πλοίων του ήρθαν σε επαφή για πρώτη φορά με τους αυτόχθονες λαούς της περιοχής. Το ταξίδι του Μαγγελάνου το έχει περιγράψει ο γραμματικός του Αντώνιος Πιγκαφέτα, για τον οποίο ο ζωγράφος και λογοτέχνης Φώτης Κόντογλου υποστηρίζει πως ήταν από τη Ρόδο. Τον Οκτώβριο του 1520 οι καραβέλες βρέθηκαν σε ένα αραξοβόλι, εκεί όπου σήμερα είναι το παταγονικό λιμάνι του Σαν Τζουλιάν. Οι Ισπανοί ναύτες έβγαιναν κάθε μέρα στην ακτή για να μαζέψουν ξύλα, να προμηθευτούν νερό, χόρτα κλπ., αλλά επί δύο μήνες δεν είχαν δει άνθρωπο! Όμως, σύμφωνα με την περιγραφή Πιγκαφέτα (και μετάφραση Κόντογλου στο βιβλίο «Οι αδάμαστες ψυχές»): '' ...Μια μέρα, εκεί που δεν το περιμέναμε, φανερώθηκε ένας άνθρωπος γίγαντας. Στεκότανε στην αμμουδιά σχεδόν γυμνός και χόρευε, τραγουδώντας και ρίχνοντας στο κεφάλι του κάποια σκόνη. Ο καπετάνιος έστειλε στη στεριά έναν ναύτη, παραγγέλνοντάς του να κάνει τις ίδιες χειρονομίες, για να του δείξει πως είμαστε φίλοι του και ο αγριάνθρωπος το κατάλαβε καλά και ήρθε σε ένα μικρό νησί που είχε ξεμπαρκάρει ο καπετάνιος...''
Ο μύθος των γιγάντων της Παταγονίας έλαβε τέλος στα 1773, όταν δημοσιεύτηκε η επίσημη αναφορά του Άγγλου πλοιάρχου John Byron, ο οποίος συνάντησε τους Παταγόνες στον περίπλου της γης που πραγματοποίησε και στην οποία ανέφερε ότι ο ψηλότερους απ’ αυτούς είχε ύψος 1.98 μέτρα.
Μια δεύτερη εξήγηση του μύθου, εκτός των ανθρωπολογικών χαρακτηριστικών της παμπεανικής φυλής, είναι και τα "γιγαντιαία" αποτυπώματα ποδιών που άφηναν οι Παταγόνες στο έδαφος, οι οποίοι λόγω του ψύχους είχαν τη συνήθεια να τυλίγουν τα πόδια τους με δέρματα γουανάκου, με αποτέλεσμα τα ίχνη τους να είναι ιδιαίτερα μεγάλα.
Εξωτερικοί σύνδεσμοι
Κατηγορία:Ιθαγενείς λαοί της Αμερικής
Σάο Τομέ (αποσαφήνιση)
Το Σάο Τομέ μπορεί να αναφέρεται:
Saint Thomas (olika betydelser)
Ομολογία (μαθηματικά)
Το αρχικό κίνητρο για τον ορισμό των ομάδων ομολογίας ήταν η παρατήρηση ότι δύο σχήματα μπορούν να διακριθούν εξετάζοντας τις τρύπες τους. Για παράδειγμα, ένας κύκλος διαφέρει από έναν δίσκο επειδή ο κύκλος έχει μια τρύπα ενώ ο δίσκος δεν έχει και μια σφαίρα διαφέρει από έναν κύκλο επειδή η σφαίρα περικλείει μια δισδιάστατη τρύπα ενώ ο κύκλος περικλείει μια μονοδιάστατη τρύπα. Ωστόσο, μόνο το ότι μια τρύπα δεν "βρίσκεται εκεί", δεν είναι αρκετό για να είναι άμεσα προφανές πώς να οριστεί μια τρύπα ή πώς να διακριθούν διαφορετικά είδη τρυπών. Η ομολογία ήταν αρχικά μια αυστηρή μαθηματική μέθοδος για τον ορισμό και την κατηγοριοποίηση των τρυπών σε μια πολλαπλότητα. Σε γενικές γραμμέs, ένας κύκλος είναι φράγμα μιας υποπολλαπλότητας, ένα φράγμα είναι ένας κύκλος που είναι επίσης το φράγμα μιας υποπολλαπλότητας, και μια κλάση ομολογίας (που αναπαρασταίνει μια τρύπα) είναι μια κλάση ισοδυναμίας των κύκλων modulo τα φράγματα. Μια κλάση ομολογίας αναπαριστάνεται από έναν κύκλο ο οποίος δεν είναι το φράγμα οποιαδήποτε υποπολλαπλότητας: ο κύκλος αναπαρασταίνει μια τρύπα, δηλαδή μια υποθετική πολλαπλότητα της οποίας το φράγμα θα ήταν αυτός ο κύκλος, αλλά ο οποίος "δεν υπάρχει".
Υπάρχουν πολλές διαφορετικές θεωρίες ομολογίας. Ένας συγκεκριμένος τύπος μαθηματικού αντικειμένου, όπως ένας τοπολογικός χώρος ή μια ομάδα, μπορεί να έχει μία ή περισσότερες σχετικές θεωρίες ομολογίας. Όταν το υποκείμενο αντικείμενο έχει μια γεωμετρική ερμηνεία όπως έχουν οι τοπολογικοί χώροι, η νυοστή ομάδα ομολογίας αναπαριστα τη συμπεριφορά στη διάσταση n. Οι περισσότερες ομόλογες ομάδες ή πρότυπα μπορούν να διαμορφωθούν ως παράγωγοι συναρτητές σε κατάλληλες αβέλιες κατηγορίες, μετρώντας την αποτυχία ενός συναρτητή να είναι ακριβής. Από αυτήν την αφηρημένη οπτική γωνία, οι ομάδες ομολογίας καθορίζονται από αντικείμενα μιας παράγωγης κατηγορίας.
Προέλευση
Η θεωρία της ομολογίας μπορεί να θεωρηθεί ότι ξεκινά με τον τύπο πολυέδρου Όιλερ ή την χαρακτηριστική Όιλερ. Ακολούθησε ο ορισμός του Ρίμαν σχετικά με το γένος και τα αριθμητικά αναλλοίωτα της συνδετικότητας n-fold το 1857 και η απόδειξη του Μπέτι το 1871 σχετικά με την ανεξαρτησία των «αριθμών ομολογίας» από την επιλογή βάσης.
Η ομολογία η ίδια αναπτύχθηκε ως ένας τρόπος για να αναλύει και ταξινομεί πολλαπλότητες σύμφωνα με τους κύκλους τους - κλειστούς βρόχους (ή γενικότερα υποπολλαπλότητες) οι οποίοι μπορούν να ζωγραφιστούν σε μια δεδομένη n διαστάσεων πολλαπλότητα αλλά χωρίς να γίνεται να μετατραπούν συνεχώς ο ένας στον αλλόν. Αυτοί οι κύκλοι θεωρούνται επίσης μερικές φορές ως κοψίματα που μπορούν να κολληθούν πίσω, ή ως φερμουάρ που μπορούν να ανοίξουν και να κλείσουν. Οι κύκλοι ταξινομούνται κατά διάσταση. Για παράδειγμα, μια γραμμή που σχεδιάζεται σε μια επιφάνεια αναπαριστά έναν 1-κύκλο, ένας κλειστός βρόχος ή S^1 (1-πολλαπλότητα), ενώ μια επιφάνεια που κόβεται μέσω μιας τρισδιάστατης πολλαπλότητας είναι ενα 2-κύκλο.
Επιφάνειες
Στη σφαίρα S^2, ο κύκλος b στο διάγραμμα μπορεί να συρρικνωθεί στον πόλο, και ακόμη και ο μεγάλος κύκλος του ισημερινού α μπορεί να συρρικνωθεί με τον ίδιο τρόπο. Το θεώρημα της Ιορδάνης καμπύλης δείχνει ότι οποιοσδήποτε αυθαίρετος κύκλος όπως o c μπορεί ομοίως να συρρικνωθεί σε ένα σημείο. Όλοι οι κύκλοι στη σφαίρα μπορούν συνεπώς να μεταμορφώνονται συνεχώς ο ένας στον άλλο και να ανήκουν στην ίδια κλάση ομολογίας. Λέγεται ότι είναι ομόλογα στο μηδέν. Η κοπή μιας πολλαπλότητας κατά μήκος ενός κύκλου ομόλογου στο μηδέν διαχωρίζει την πολλαπλότητα σε δύο ή περισσότερα κομμάτια. Για παράδειγμα, κόβοντας τη σφαίρα κατά μήκος a παράγει δύο ημισφαίρια.
Αυτό δεν ισχύει γενικά για κύκλους σε άλλες επιφάνειες. Ο τόρος T^2 έχει κύκλους που δεν μπορούν να παραμορφωθούν συνεχώς ο ένας στον άλλο, για παράδειγμα στο διάγραμμα κανένας από τους κύκλους a, b ή c δεν μπορεί να παραμορφωθεί ο ένας στον άλλο. Συγκεκριμένα, οι κύκλοι a και b δεν μπορούν να συρρικνωθούν σε ένα σημείο ενώ ο κύκλος c μπορεί, καθιστώντας έτσι ομόλογο στο μηδέν.
Εάν η επιφάνεια του τορού κοπεί κατά μήκος του α και β, μπορεί να ανοίξει και να ισοπεδωθεί σε ορθογώνιο ή, πιο βολικά, σε τετράγωνο. Ένα αντίθετο ζεύγος πλευρών αντιπροσωπεύει την τομή κατά μήκος του a, και το άλλο αντίθετο ζεύγος αντιπροσωπεύει την τομή κατά μήκος b.
Οι άκρες του τετραγώνου μπορούν στη συνέχεια να κολληθούν πίσω με διαφορετικούς τρόπους. Το τετράγωνο μπορεί να περιστραφεί για να επιτρέψει στις άκρες να συναντηθούν προς την αντίθετη κατεύθυνση, όπως φαίνεται από τα βέλη στο διάγραμμα. Υπάρχουν τέσσερις ξεχωριστοί τρόποι συγκόλλησης των πλευρών, ο καθένας δημιουργεί μια διαφορετική επιφάνεια:
κέντρο|μικρογραφία|460x460εσ| Οι τέσσερις τρόποι συγκόλλησης ενός τετραγώνου για να φτιαχτεί μια κλειστή επιφάνεια: κόλλα ενιαία βέλη μαζί και κόλλα τα διπλά βέλη μαζί. K^2 είναι η φιάλη του Klein, το οποίο είναι ένας τόρος με μια στροφή (Η στροφή μπορεί να φανεί στο τετράγωνο διάγραμμα ως αντιστροφή του κάτω βέλους). Είναι ένα θεώρημα ότι η επανασυγκολλημένη επιφάνεια πρέπει να τέμνεται μόνη της (όταν βυθίζεται στον Ευκλείδειο τρισδιάστατο χώρο ). Όπως και στον τόρο, οι κύκλοι a και b δεν μπορούν να συρρικνωθούν ενώ ο c μπορεί. Αλλά σε αντίθεση με το τόρο, ακολουθώντας το b προς τα εμπρός δεξιά και πίσω αντιστρέφει το αριστερά και δεξιά, επειδή το b συμβαίνει να διασχίζει τη στροφή που δίνεται σε μια ένωση. Εάν γίνει ίση απόσταση από τη μία πλευρά του b, επιστρέφει στην άλλη πλευρά και γυρίζει γύρω από την επιφάνεια για δεύτερη φορά πριν επιστρέψει στο σημείο εκκίνησης, κόβοντας μια στριμμένη λωρίδα του Μέμπιους. Επειδή τα τοπικά αριστερά και δεξιά μπορούν να επαναπροσανατολιστούν αυθαίρετα με αυτόν τον τρόπο, η επιφάνεια ως σύνολο λέγεται ότι δεν είναι προσανατολιζόμενει.
Το προβολικό επίπεδο P^2 έχει και τις δύο συνδέσεις στριμμένες. Η άκοπη μορφή, που γενικά αναπαριστάται ως η επιφάνεια του Μπόι, είναι οπτικά περίπλοκη, οπότε μια ημισφαιρική ενσωμάτωση φαίνεται στο διάγραμμα, στο οποίο τα αντίποδα σημεία είναι γύρω από το χείλος έτσι ώστε το Α και το Α′ να αναγνωρίζονται ως το ίδιο σημείο. Και πάλι, τα a και b είναι μη συρρικνώσιμα ενώ το c είναι. Αλλά αυτή τη φορά, το α και β αντίστρέφουν αριστερά και δεξιά.
Οι κύκλοι μπορούν να ενωθούν ή να προστεθούν μαζί, όπως το a και b στον τόρο ήταν όταν κόπηκε και ισοπεδώθηκε. Στο διάγραμμα της φιάλης Κλάιν, το a πηγαίνει με έναν τρόπο και to -a αντίθετα. Αν το a θεωρείται ως μια περικοπή, τότε το -a μπορεί να θεωρηθεί ως μια λειτουργία συγκόλλησης. Κάνοντας μια περικοπή και στη συνέχεια μια επανακόλληση δεν αλλάζει την επιφάνεια, έτσι a + (- a ) = 0.
Αλλά τώρα σκέψου δύο a-κύκλους. Δεδομένου ότι η φιάλη Κλάιν δεν είναι προσανατολιζόμενη, μπορείς να μεταφέρεις έναν από τους a-κύκλους σε όλη την φιάλη (κατά μήκος του κύκλου b ) και θα επιστρέψει ως -a. Αυτό οφείλεται στο γεγονός ότι η φιάλη Κλάιν είναι κατασκευασμένει από έναν κύλινδρο, του οποίου ενός a-κύκλος τα άκρα είναι κολλημένα μαζί με αντίθετους προσανατολισμούς. Ως εκ τούτου 2 a = a + a = a + (- a ) = 0. Αυτό το φαινόμενο ονομάζεται στρέψη. Ομοίως, στο προβολικό επίπεδο, ακολουθώντας τον μη συρρικνούμενο κύκλο b δύο φορές δημιουργεί έναν κύκλο που μπορεί να συρρικνωθεί σε ένα σημείο. δηλαδή, b + b = 0. Επειδή το b πρέπει να ακολουθηθεί δύο φορές για να επιτευχθεί ο μηδενικός κύκλος, η επιφάνεια λέγεται ότι έχει συντελεστή στρέψης 2. Ωστόσο, ακολουθώντας έναν κύκλο b δύο φορές στην φιάλη Κλάιν δίνει απλώς b + b = 2 b, καθώς αυτός ο κύκλος ζει σε μια κλάση ομολογίας χωρίς στρέψη. Αυτό αντιστοιχεί στο γεγονός ότι στο θεμελιώδες πολύγωνο της φιάλης Κλάιν, μόνο ένα ζεύγος πλευρών είναι κολλημένο με μια συστροφή, ενώ στο προβολικό επίπεδο και οι δύο πλευρές είναι στριμμένες.